KOMISIJOS REGLAMENTAS (EB) Nr. 1861/2006
2006 m. gruodžio 15 d.
iš dalies keičiantis Reglamentą (EEB) Nr. 2237/77 dėl ūkio pelno ataskaitos formos, naudojamos privačių ūkių pajamoms nustatyti
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1965 m. birželio 15 d. Tarybos reglamentą Nr. 79/65/EEB, sukuriantį žemės ūkio valdų pajamų ir ūkinės veiklos apskaitos duomenų rinkimo tinklą Europos ekonominėje bendrijoje (1), ypač į jo 7 straipsnio 3 dalį,
kadangi:
(1)
1977 m. rugsėjo 23 d. Komisijos reglamente (EEB) Nr. 2237/77, iš dalies keičiančiame Reglamentą Nr. 118/66/EEB dėl ūkio pelno ataskaitos formos, naudojamos privačių ūkių pajamoms nustatyti (2), yra nustatytas apskaitos duomenų, pateiktinų ūkių ataskaitoje, tipas.
(2)
Reikia suderinti ūkio ataskaitos turinį su naujomis nuostatomis dėl struktūrinių fondų bei kaimo plėtros ir patikslinti, supaprastinti arba nuosekliau išdėstyti tam tikrus ūkio ataskaitos elementus.
(3)
Šiame reglamente numatytos priemonės atitinka Bendrijos ūkių apskaitos duomenų tinklo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2237/77 I ir II priedai iš dalies keičiami pagal šio reglamento priedą.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Jis taikomas nuo 2007 ataskaitinių metų, pradedant laikotarpiu nuo 2007 m. sausio 1 d. iki liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. gruodžio 15 d.